

**H O T Ă R Â R E**

**privind aprobarea Proiectului ”Extinderea, modernizarea și dotarea Ambulatoriului integrat al Spitalului Clinic de Boli Infecțioase Cluj-Napoca, etapele 2, 3 și 4”, a indicatorilor tehnico-economici și a cheltuielilor**

**legate de proiect**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 244 din 18.11.2024 privind aprobarea Proiectului ”Extinderea, modernizarea și dotarea Ambulatoriului Integrat al Spitalului Clinic de Boli Infecțioase Cluj-Napoca, etapele 2, 3 și 4”, a indicatorilor tehnico-economici și a cheltuielilor legate de proiect, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 46373/12.11.2024; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 46491/13.11.2024 și nr. 46493/13.11.2024 şi de Avizul cu nr. 46373 din 21.11.2024 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 2 și art. 3 alin. (2) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 41 - 42 și ale art. 44 - 45 din Legea privind finanţele publice locale nr. 273/2006, cu modificările şi completările ulterioare;
* Hotărârii Guvernului nr. 907/2016 privind etapele de elaborare și conținutul-cadru al documentației tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Ordinului Ministrului Investițiilor și Proiectelor Europene nr. 6385/2024 pentru aprobarea Ghidului solicitantului - Apelul „Investiții în infrastructura unităților sanitare publice de recuperare/reabilitare medicală”, aferent Programului Sănătate, Obiectivul de politică 4: O Europă mai socială și incluzivă prin implementarea Pilonului european al drepturilor sociale, Prioritatea 2: Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populaţiei, impactului dizabilității şi profilului de morbiditate, Obiectivul specific RSO4.5 Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR)”, cu modificările aduse prin Ordinul Ministrului Investițiilor și Proiectelor Europene nr. 6879/2024;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Proiectul ”Extinderea, modernizarea și dotarea Ambulatoriului Integrat al Spitalului Clinic de Boli Infecțioase Cluj-Napoca, etapele 2, 3 și 4”, indicatorii tehnico-economici ai acestuia, precum și cheltuielile legate de proiect.

**Art. 2.** Se aprobă valoarea totală a Proiectului ”Extinderea, modernizarea și dotarea Ambulatoriului Integrat al Spitalului Clinic de Boli Infecțioase Cluj-Napoca, etapele 2, 3 și 4”, în cuantum de 78.367.650,54 lei (TVA inclus).

**Art. 3.** Se aprobă contribuția proprie în proiect a UAT Judetul Cluj și a Spitalului Clinic de Boli Infecțioase Cluj-Napoca, reprezentând achitarea tuturor cheltuielilor neeligibile ale Proiectului ”Extinderea, modernizarea și dotarea Ambulatoriului Integrat al Spitalului Clinic de Boli Infecțioase Cluj-Napoca, etapele 2, 3 și 4”, în cuantum de 28.593.650,54 lei (TVA inclus), din care suma de 26.593.650,54 lei TVA inclus reprezentând contribuția UAT Judetul Cluj și suma de 2.000.000 lei (TVA inclus) reprezentând contribuția Spitalului Clinic de Boli Infecțioase Cluj-Napoca.

**Art. 4.** Se aprobă contribuția de 2% din valoarea eligibilă a proiectului, în cuantum de 995.480 lei (TVA inclus), reprezentând cofinanțarea Proiectului ”Extinderea, modernizarea și dotarea Ambulatoriului Integrat al Spitalului Clinic de Boli Infecțioase Cluj-Napoca, etapele 2, 3 și 4”, asigurată de UAT Judetul Cluj.

**Art. 5.** Se aprobă indicatorii tehnico-economici ai obiectivului de investiții ”Extinderea, modernizarea și dotarea Ambulatoriului Integrat al Spitalului Clinic de Boli Infecțioase Cluj-Napoca, etapele 2, 3 și 4” cuprinși în **anexa nr. 1** care face parte integrantă din prezenta hotărâre.

**Art. 6.** Se aprobă parteneriatul dintre UAT Județul Cluj, în calitate de lider de parteneriat, și Spitalul Clinic de Boli Infecțioase Cluj-Napoca, în vederea implementării, în comun, a Proiectului ”Extinderea, modernizarea și dotarea Ambulatoriului Integrat al Spitalului Clinic de Boli Infecțioase Cluj-Napoca, etapele 2, 3 și 4”.

**Art. 7.** Se desemnează Președintele Consiliului Județean Cluj, domnul Alin Tișe, pentru semnarea, în numele UAT Județul Cluj, a Acordului de parteneriat prevăzut la art. 6, care constituie **anexa nr. 2** care face parte integrantă din prezenta hotărâre.

**Art. 8.** Sumele reprezentând cheltuielile conexe ce pot apărea pe durata implementării Proiectului ”Extinderea, modernizarea și dotarea Ambulatoriului Integrat al Spitalului Clinic de Boli Infecțioase Cluj-Napoca, etapele 2, 3 și 4”, pentru implementarea proiectului în condiții optime, se vor asigura din bugetul propriu al Județului Cluj,

**Art. 9.** Se vor asigura toate resursele financiare necesare implementării proiectului aprobat conform art. 1 în condițiile rambursării / decontării ulterioare a cheltuielilor din instrumente structurale, inclusiv suportarea din bugetul propiu, a corecțiilor ce pot fi identificate în procedura de verificare a achizițiilor.

**Art. 10.** Sumele reprezentând cheltuielile de mentenanță / întreținere ale Proiectului ”Extinderea, modernizarea și dotarea Ambulatoriului Integrat al Spitalului Clinic de Boli Infecțioase Cluj-Napoca, etapele 2, 3 și 4”, pe întreaga perioadă de durabilitate a acestuia, se vor suporta de către Spitalul Clinic de Boli Infecțioase Cluj-Napoca.

**Art. 11.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Dezvoltare și Investiții, precum și Spitalului Clinic de Boli Infecțioase Cluj-Napoca.

**Art. 12.** Prezenta hotărâre se comunică Direcţiei Generale Buget-Finanțe, Resurse Umane; Direcţiei Dezvoltare şi Investiţii; Spitalului Clinic de Boli Infecțioase Cluj-Napoca, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 246 din 28 noiembrie 2024**

*Prezenta hotărâre a fost adoptată cu 33 de voturi “pentru”,* *iar 4 membri ai Consiliului județean nu au votat, fiind astfel respectate prevederile legale privind majoritatea de voturi necesară.*